CELEX: 62004TJ0161
Prístup k dokumentom
Nariadenie (ES) č. 1049/2001
Zoznam úspešných uchádzačov verejného výberového konania a individuálne rozhodnutia týkajúce sa vymenovania úradníkov
Zamietnutie prístupu
Výnimka vzťahujúca sa na ochranu súkromia a integrity jednotlivca
Ochrana osobných údajov
Nariadenie (ES) č. 45/2001

Návrh na zrušenie rozhodnutia Komisie z 10. februára 2004, ktorým zamietla žiadosť žalobcu o prístup k zoznamu úspešných uchádzačov
verejného výberového konania A7/A6 KOM/A/637 a k individuálnym rozhodnutiam, ktorými boli vymenovaní úradníci do funkcií triedy
A6, s účinnosťou od 5. októbra 1995
Výrok
1.
Rozhodnutie Komisie Európskych spoločenstiev z 10. februára 2004 o zamietnutí žiadosti, ktorú podal Gregorio Valero Jordana,
o prístup k zoznamu úspešných uchádzačov verejného výberového konania A7/A6 KOM/A/637 a k individuálnym rozhodnutiam, ktorými
boli vymenovaní úradníci do funkcií triedy A6, s účinnosťou od 5. októbra 1995, sa zrušuje.
2.
Komisia znáša svoje vlastné trovy konania a je povinná nahradiť trovy, ktoré vynaložil Gregorio Valero Jordana.
3.
Švédske kráľovstvo znáša svoje vlastné trovy konania.
4.
Európsky dozorný úradník pre ochranu údajov (EDPS) znáša svoje vlastné trovy konania.
5.
Dánske kráľovstvo sa vo veci T‑161/04 vymazáva ako vedľajší účastník konania.
6.
Dánske kráľovstvo znáša vlastné trovy konania.
7.
G. Valero Jordana, Komisia, Švédske kráľovstvo a EDPS znášajú vlastné trovy konania spojené so vstupom Dánskeho kráľovstva
do konania.